156 
Da det var mig meget om at gøre, at min liste blev 
så nøjagtig som muligt, har jeg kun optaget de arter, an- 
gående hvilke jeg var overtydet om, at de virkelig vare 
fundne på Island. For de arters vedkommende, som jeg ikke 
selv har set eksemplarer af, eller hvis angivelse fra Island 
ikke er ganske pålidelig, havde jeg valget imellem enten 
ganske at udelade dem, eller at optage dem, betegnede med 
et spørgsmålstegn. Jeg har foretrukket det sidste alternativ 
for at kunne henlede fremtidige samleres opmærksomhed på 
dem, da mange af dem sandsynligvis vokse på Island. Jeg 
har i almindelighed anført de grunde, som jeg støtter min 
tvivl på, hvorimod jeg har anset det for overflødigt ved de 
sikre arter at tilføje, på hvilke lister de findes opførte. Fin- 
derens navn og voksestedet har jeg vedføjet, for så vidt de 
vare bekendte. De af mig fundne arter, som ikke før ere 
angivne fra Island, ere trykte med kursiv. 
Jeg opholdt mig som allerede berørt kun i seks uger på 
Island og det endda i en for rejsende meget ugunstig sommer. 
Det regnede nemlig næsten hver dag lige til slutningen af 
juli måned, og vejene vare så opblødte, at man kun med 
stor besværlighed kunde komme frem. På oprejsen opholdt 
jeg mig nogle få timer ved Berufjorden på østsiden af øen. 
Forresten havde jeg min station i Reykjavik, hvorfra jeg 
foretog mange mindre ekskursioner og to længere. På de 
første besøgte jeg bl. a. Esjabjærget, lavamarkerne ved 
Havnetjord, Krisuvik svovlminer — dog kun i nogle få timer 
i øsende regn — , Laugarne, en varm kilde tæt ved Reykja- 
vik, Lakselven m. m. Den ene længere udflugt gik til Geysir- 
dalen, idet vejen på henrejsen blev lagt s. om Thingvalla- 
søen, på hjemrejsen n. om denne, den anden til den store 
hule Surtshellir. Henrejsen hertil gik 0. om Esja til Bårds- 
hellir i Brynjudalen ved Hvalfjorden, n. om denne gennem 
Svina-, Skora- og Keykholtdalene og derfra til Husafell. 
Hjemrejsen gik over Kaldidalen, Thingvellir, Seljadalen, m. m.*) 
*) Jfr. Tidsskrift for populære Fremstillinger af Naturvidenskaben, 
4de række, 2det bind: »Islandske Naturforhold med særligt 
Hensyn til Islands Plantevæxt, af Chr. Grønlund«. 
